text: Horsens varmer op til EU2012
  21 februar 2012 kl. 11.34
  Udnyt at alles øjne er rettet mod Horsens. Det er budskabet fra Horsens Erhvervsråd som i dag viste, hvordan byen og virksomhederne får mest muligt ud af, at EU-formandskabsmøderne afholdes i Horsens i 2012.
  I april, maj og juni forvandles Horsens til EU-by. I tre intensive måneder vil alle EU-formandsskabsmøder, herunder fem store ministerrådsmøder, blive afviklet i Horsens. Op til 15.000 personer forventes at deltage i møderne.
  
  2000 journalister til Horsens
  Blandt andet bæredygtighed er et højtprioriteret fokusområde i forbindelse med EU-formandskabets møder. Møderne forventes at blive dækket af op til 2000 journalister. 
  Det er derfor vores forventning, at det øgede fokus på Horsens vil føre til større eksport, og forøget internationalt samarbejde, skriver Horsens Erhvervsråd.
  Næste trin er Green Expo Horsens - en stor messe for bæredygtige virksomheder under hele EU formandskabsperioden.
  